Σαλάτα με ρόκα, πορτοκάλι και καρύδια
Η πιπεράτη ρόκα εναρμονίζεται με τα ώριμα πορτοκάλια και με μια χούφτα τραγανά καρύδια.
3 ματσάκια ρόκα, 1 φλιτζ. τσαγιού καρυδόψιχα, ξύσμα και χυμός από 1 μικρό πορτοκάλι, τα φετάκια από 1 πορτοκάλι, καθαρισμένα όσο καλύτερα μπορούμε από τις άσπρες μεμβράνες, 8 κουτ. σούπας ελαιόλαδο, αλάτι, πιπέρι
Για τη σαλάτα με ρόκα, πορτοκάλι και καρύδια, σε ένα μπολ ανακατεύουμε το ελαιόλαδο με το χυμό πορτοκαλιού, το ξύσμα και το αλατοπίπερο.Πλένουμε πολύ καλά τη ρόκα και την αφήνουμε να στραγγίξει.Τη βάζουμε σε ένα μεγάλο μπολ και την περιχύνουμε με τη σάλτσα. Ανακατεύουμε και μεταφέρουμε σε σαλατιέρα ή σε πιατέλα. Σκορπίζουμε από πάνω τα καρύδια και τις φετούλες πορτοκαλιού και σερβίρουμε.
Καρύδια,Λαχανικά,Πορτοκάλι,Vegan,Νηστίσιμα,Χορτοφαγικά